**Návrh**

**na aktualizáciu vojenského zastúpenia Slovenskej republiky**

**pri orgánoch NATO/EÚ a návrh na vyslanie príslušníkov ozbrojených síl Slovenskej republiky do orgánov vojenského zastúpenia pri NATO/EÚ**

**a  do vojenských štruktúr NATO/EÚ**

Národná rada Slovenskej republiky svojím uznesením č. 1846 z 23. septembra 2005, v znení neskorších aktualizácií, vzala na vedomie návrh na aktualizáciu vojenského zastúpenia Slovenskej republiky pri orgánoch NATO/EÚ a návrh na vyslanie príslušníkov ozbrojených síl Slovenskej republiky do orgánov vojenského zastúpenia pri NATO/EÚ a  do vojenských štruktúr NATO/EÚ (ďalej len „vojenské zastúpenie“) a vyslovila súhlas s vyslaním príslušníkov ozbrojených síl Slovenskej republiky do tohto vojenského zastúpenia.

Predmetná aktualizácia vojenského zastúpenia sa navrhuje v nadväznosti na zmeny v  globálnom bezpečnostnom prostredí, pričom odráža potreby Slovenskej republiky v  procese implementácie  transformačných zmien, platných medzinárodných záväzkov Slovenskej republiky voči partnerom v NATO a EÚ. Okrem toho reaguje aj na adaptáciu veliteľskej štruktúry NATO, implementáciu Globálnej stratégie pre zahraničnú a bezpečnostnú politiku EÚ a bilaterálne dohovory s partnermi.

Aktualizácia určuje:

1. Pridanie vojenského zastúpenia pre:
2. Národný podporný prvok ozbrojených síl Slovenskej republiky pri Mnohonárodnej divízii Central (MND-C) v Székesféhervári, Maďarsko;
3. Tím pre integráciu síl NATO (NATO Force Integration Unit - NFIU) v Rige, Lotyšská republika;
4. Medzinárodné zdravotnícke koordinačné centrum/Európske zdravotnícke veliteľstvo (MMCC/EMC) v Koblenzi, Nemecká spolková republika;
5. Mnohonárodné veliteľstvo CIMIC (MN CIMIC Cmd) v Nienburgu, Nemecká spolková republika.
6. Zrušenie vojenského zastúpenia pre:
7. Tím pre integráciu síl NATO (NATO Force Integration Unit - NFIU) vo Vilniuse, Litovská republika.
8. Zmena počtov v štruktúrach:
9. Celkové počty v štruktúrach uvedených v bode A.1) sa určujú do 30 príslušníkov ozbrojených síl Slovenskej republiky;
10. Celkové tabuľkové počty v štruktúrach uvedených v rámci bodu A.2) sa určujú do 94 príslušníkov ozbrojených síl Slovenskej republiky, pričom zastúpenie v ostatných agentúrach, veliteľstvách, centrách a školách v rámci NATO podľa odseku 5 sa určuje do 10 osôb.

**Vojenské zastúpenie Slovenskej republiky pri orgánoch NATO/EÚ a vyslanie príslušníkov ozbrojených síl Slovenskej republiky do orgánov vojenského zastúpenia pri NATO/EÚ a do vojenských štruktúr NATO/EÚ sa určuje takto**:

**A.1) vojenské zastúpenie Slovenskej republiky pri orgánoch NATO a EÚ a národné podporné prvky pri veliteľstvách NATO:**

1. **vojenské zastúpenie v rámci Stálej delegácie Slovenskej republiky pri NATO a v rámci Stáleho zastúpenia Slovenskej republiky pri EÚ:**
2. Úrad vojenského predstaviteľa pri Vojenskom výbore NATO s poverením zastupovať Slovenskú republiku aj pri Vojenskom výbore Európskej únie v rámci Stáleho zastúpenia Slovenskej republiky pri EÚ v Bruseli, Belgické kráľovstvo;
3. Úrad národného vojenského predstaviteľa pri Najvyššom veliteľstve spojeneckých síl v Európe (SHAPE) v Monse, Belgické kráľovstvo;
4. Národný styčný tím ozbrojených síl Slovenskej republiky pri Spojeneckom veliteľstve pre transformáciu (ACT) v Norfolku, Spojené štáty americké s poverením zastupovať Slovenskú republiku aj v Koaličnom koordinačnom centre (CCC) v Tampe, Spojené štáty americké, s možnosťou pôsobenia na leteckých základniach v rámci Spojených štátov amerických v podriadenosti Veliteľstva pre vzdelávanie a výcvik vzdušných síl Spojených štátov amerických.

**b) národné podporné prvky pri veliteľstvách NATO:**

1. Národný podporný prvok ozbrojených síl Slovenskej republiky pri Spojeneckom veliteľstve spoločných síl v Brunssume (HQ JFC Brunssum), Holandské kráľovstvo;
2. Národný podporný prvok ozbrojených síl Slovenskej republiky pri Spojeneckom veliteľstve vzdušných síl v Ramsteine (HQ AIRCOM Ramstein), Nemecká spolková republika;
3. Národný podporný prvok ozbrojených síl Slovenskej republiky pri Výcvikovom stredisku spoločných síl v Bydgošti (JFTC Bydgoszcz), Poľská republika;
4. Národný podporný prvok ozbrojených síl Slovenskej republiky pri Veliteľstve Mnohonárodného zboru Severovýchod v Štetíne (HQ MNC NE Szczecin), Poľská republika;
5. Národný podporný prvok ozbrojených síl Slovenskej republiky pri Mnohonárodnej divízii Central (MND-C) v Székesféhervári, Maďarsko.

Celkové počty v štruktúrach uvedených v bode A.1) sa určujú do 30 príslušníkov ozbrojených síl Slovenskej republiky.

**A.2) vojenské zastúpenie vo vojenských štruktúrach NATO a EÚ:**

Príslušníci ozbrojených síl Slovenskej republiky plnia vo vojenskom zastúpení Slovenskej republiky vo vojenských štruktúrach NATO a EÚ  povinnosti v súlade s opisom funkčnej náplne (*Job description/Job specification*), právnym poriadkom Slovenskej republiky a medzinárodnými zmluvami, ktorými je Slovenská republika viazaná.

**a)**     **vojenské štruktúry NATO**

1. Medzinárodný vojenský štáb (IMS) v Bruseli, Belgické kráľovstvo;
	1. Divízia pre spoluprácu s Ukrajinou v Kyjeve, Ukrajina.

1. Agentúra NATO pre komunikácie a informácie (NCIA) v Bruseli, Belgické kráľovstvo vrátane odlúčených súčastí v Monse, Belgické kráľovstvo; v Haagu, Holandské kráľovstvo; v Brunssume, Holandské kráľovstvo; v Ramsteine, Nemecká spolková republika; v Uedeme, Nemecká spolková republika;

2.1 Úrad programovania a služieb pre systémy velenia a riadenie vzdušných síl v Haagu, Holandské kráľovstvo.

1. Veliteľská štruktúra NATO;

3.1    Najvyššie veliteľstvo spojeneckých síl v Európe (SHAPE) v Monse, Belgické kráľovstvo;

3.1.1 Spojenecké veliteľstvo spoločných síl v Brunssume (HQ JFC Brunssum), Holandské kráľovstvo;

3.1.1.1. Veliteľstvo spoločnej logistickej podpornej skupiny v Brunssume (HQ JLSG Brunssum), Holandské kráľovstvo.

3.1.2 Spojenecké veliteľstvo vzdušných síl v Ramsteine (HQ AIRCOM Ramstein), Nemecká spolková republika;

3.1.2.1.Spoločné operačné stredisko letectva v Uedeme (CAOC Uedem), Nemecká spolková republika.

3.1.3 Veliteľstvo skupiny komunikačných a  informačných systémov NATO  v Monse (NATO CIS Group HQ Mons), Belgické kráľovstvo;

3.1.3.1 3. spojovací prápor NATO v Bydgošti (3. NSB Bydgoszcz), Poľská republika.

3.1.4 Veliteľstvo stálej spoločnej logistickej podpornej skupiny

 v Ulme (SJLSG HQ), Nemecká spolková republika;

 3.1.5 Spojenecké veliteľstvo pozemných síl v Izmire (HQ LANDCOM),

 Turecko.

3.2 Najvyššie spojenecké veliteľstvo pre transformáciu v Norfolku (HQ SACT), Spojené štáty americké a jeho Štábny prvok v Európe v Monse (SEE Mons), Belgické kráľovstvo.

3.2.1  Výcvikové stredisko spoločných síl v Bydgošti (JFTC Bydgoszcz), Poľská republika.

4.  Ostatné štruktúry pôsobiace v rámci NATO:

Predmetné štruktúry zahŕňajú najmä medzinárodné štruktúry pôsobiace v rámci NATO na základe Protokolu o statuse medzinárodných vojenských veliteľstiev zriadených podľa Severoatlantickej zmluvy podpísaného v Paríži 28. augusta 1952, v ktorých pôsobia príslušníci ozbrojených síl Slovenskej republiky na základe osobitných zmluvných dokumentov.

4.1 Veliteľstvo Mnohonárodného zboru Severovýchod v Štetíne (HQ MNC NE Szczecin), Poľská republika;

4.1.1 Tím pre integráciu síl NATO v Rige (NATO Force Integration Unit/NFIU Riga), Lotyšská republika;

4.1.2 Tím pre integráciu síl NATO v Székesféhervári (NATO Force Integration Unit/ NFIU Székesféhervár), Maďarsko;

4.1.3 Veliteľstvo Mnohonárodnej divízie Severovýchod v Elblagu (HQ MND NE Elblag), Poľská republika.

4.2 Centrum výnimočnosti NATO pre oblasť spoločnej chemickej, biologickej, radiačnej a nukleárnej obrany vo Vyškove (JCBRN Defence COE Vyskov), Česká republika;

4.3 Centrum výnimočnosti NATO pre oblasť spravodajstva ľudských zdrojov v Oradea (HUMINT COE Oradea), Rumunsko;

4.4 Spravodajské centrum NATO v Molesworthe (NIFC Molesworth), Veľká Británia;

4.5 Veliteľstvo špeciálnych operácií NATO v Monse (NSHQ Mons), Belgické kráľovstvo;

4.6 Mnohonárodné logistické koordinačné centrum v Prahe (MLCC Prague), Česká republika;

4.7  Škola NATO v Oberammergau (NATO School Oberammergau), Nemecká spolková republika;

4.8 Centrum výnimočnosti vojenskej polície v Bydgošti (NATO MP COE Bydgoszcz), Poľská republika;

4.9 Mnohonárodné letecké výcvikové centrum vo Vyškove (MATC Vyskov), Česká republika;

4.10 Mnohonárodná divízia juhovýchod v Bukurešti (MND SE Bucharest), Rumunsko;

4.11  Zbor rýchleho nasadenia NATO v Istanbule (NRDC Istanbul), Turecká republika;

4.12 Centrum výnimočnosti NATO vojenského zdravotníctva v Budapešti (MilMED COE Budapest), Maďarsko;

4.13 Mnohonárodná divízia Central (MND-C) v Szekesfehervári, Maďarsko;

4.14 Koordinačné centrum dopravy v Európe (MCCE) v Eindhovene, Holandské kráľovstvo;

4.15 Stály štáb Koncepcie rámcových krajín pre oblasť RCHBO (FNC/RCHBO) v Bruchsale, Nemecká spolková republika;

4.16 Veliteľstvo pre špeciálne operácie USA (US SOCOM) v Tampe, Spojené štáty americké;

4.17 Medzinárodné koordinačné centrum pre poskytovanie výcviku (MCC) v Kyjeve, Ukrajina;

4.18 Medzinárodné zdravotnícke koordinačné centrum/Európske zdravotnícke veliteľstvo (MMCC/EMC) v Koblenzi, Nemecká spolková republika;

4.19 Mnohonárodné veliteľstvo CIMIC (MN CIMIC Cmd) v Nienburgu, Nemecká spolková republika.

5. Ostatné agentúry, veliteľstvá, centrá a školy v rámci NATO. Ide o pozície klasifikované ako dobrovoľný národný príspevok do doby schválenia oficiálneho pridelenia členskej krajine.

 5.1 Vysoká škola NATO (NATO Defence College) v Ríme, Talianska republika.

**b)**   **vojenské štruktúry EÚ:**

Výbory a agentúry Európskej únie, Vojenský štáb Európskej únie a vojenské štruktúry podliehajúce Rade Európskej únie v Bruseli, Belgické kráľovstvo.

  Celkové tabuľkové počty v štruktúrach uvedených v rámci bodu A.2) sa určujú do 94 príslušníkov ozbrojených síl Slovenskej republiky, pričom zastúpenie v ostatných agentúrach, veliteľstvách, centrách a školách v rámci NATO podľa odseku 5 sa určuje do 10 osôb.